"calculator" Program Leírása
(A leírásból kilépés az escape billentyűvel lehetséges!)

Ez egy olyan kalkulátor program, amely elsősorban vak középiskolások számára lehet hasznos. Segítségével elvégezhető a középiskolák alap matematikai tanterv alapján tanított matematikával kapcsolatos számítások. 

Ismeri a:
normál alakos számábrázolást, valamint a trigonometrikus, logaritmikus, exponenciális függvényeket; ezenkívül egyéb hasznos leképzések is. Rendelkezésreállnak a leggyakoribb matematikai és fizikai állandók mellett.

Képes memóriaváltozókkal dolgozni, így összetettebb feladatok  megoldására - függvények egymásbaágyazására - isalkalmas.
Számábrázolása Dupla hosszú lebegőpontos, ami
hozzávetőleg e308 és e-308 (e = 10 hatványalap) közötti 
számtartomány abszolút értékének, valamint a 0 érték ábrázolását jelenti. Az ábrázolható szám nagyságára hatással van a beállított decimális jegyek száma. 
Gyakorlatban ennek a nagy számábrázolási lehetőségnek számunkra csak speciális esetben van jelentősége.


A program használata:

Csak a legfontosabb tudnivalókat sorolom fel, mivel a kalkulátor használata hamar elsajátítható hosszú leírás nélkül is.

Használat során szinte kizárólag a nyíl billentyűkre, valamint a számokra, tizedesvesszőre, pontra, "e" betűre és escape billentyűre van szükség.

A fel, illetve le nyíllal egy menüszinten belül tudsz mozogni.
Jobbra mutató nyíllal az aktuális menüpont kiválasztása lehetséges, ami lehet egy számot váró mező is.
a balra mutató nyíllal pedig az előző menüszintre 
tudunk visszalépni.
A menüpontok "dinamikusak", tehát mindig csak a kiválaszthatók hallhatók.

Az escape billentyű a számot váró input mezőkből történő kilépést teszi lehetővé.

A memória regiszterek használata:

Használat előtt ki kell választani a használni kívánt regisztert.
A kiválasztott regiszterbe betehetünk egy állandót, egy függvény értékkészletébe tartozó számot, egy számítás rész- vagy végeredményét.
 A kiválasztott regiszter tartalmát kitörölhetjük a főmenü "Memória regiszter törlése. " menüpont segítségével, illetve kiválasztást követően újabb számot rakhatunk bele.
A nem üres regiszterek numerikus tartalma felhasználható függvények értelmezéstartományába tartozó elemként, operandusként.
A kiválasztott regiszter kiválasztottsága használatát követően megszűnik.
Ha kiválasztottunk egy regisztert, majd anélkül választunk egy másik regisztert, hogy az előző kiválasztottságát megszüntetnénk, akkor az előző regiszter kiválasztottsága automatikusan megszűnik.
A regiszterek neve mindig tartalmazza, hogy üresek, vagy hogy milyen számot tárolunk bennük. Ha egy számítás végeredményeként jött ki a regiszter számtartalma, akkor a  számítás alapjául szolgáló képlet is hallható a regiszter nevének felolvasásakor.

Nézzünk néhány egyszerű példát:

Tegyük "pi" értékét az első regiszterbe:
Kiindulási pont a kalkulátor főmenüje.
<Memóriaregiszterek.>
<I. Regiszter üres. >
balnyíllal visszalépünk a főmenübe.
<Függvények és állandók.>
<Állandók.>
<Matematikai állandók.>
<pi.>
S végül jobbnyíllal kiválasztjuk pí-t.

A fenti parancsok hatására "pi" értéke az I. Regiszterbe kerül.
Menjünk be a memóriaregiszterek menüpontba, s nézzük meg, hogy mi lett az "I. Regiszter" menüpont "felirata"!

A főmenüben hallgassuk meg, hogy az
<Eredmény>
menüpont jobbnyíl hatására mit mond ki! Az első jobbnyíl után nyomjuk meg mégegyszer a jobbnyilat, s majd harmadszor, negyedszer is!


Következő feladat legyen 
1 + 2
számítás elvégzése:
Kiindulás most is legyen a főmenüből.
<Alapműveletek.>
Itt 3 menüpontot tartalmazó almenü jelenik meg:
<Operandus 1.>
<Műveleti jelek.>
<Operandus 2.>

A 3 menüpontot bármilyen sorrendben kiválaszthatjuk. Megadhatjuk operandus 2-t először, s csak utána operandus 1-t, s végül választhatunk egy műveletet is. 

A kalkulátor észreveszi, hogy minden adatot megkapott, s kimondja a végeredményt, illetve eltárolja a kiválasztott regiszterbe.

Az előbbi regiszter tartalommal való feltöltéséhez hasonlóan rakhatunk regiszterbe függvényértéket is.

Mit tudunk kezdeni a tartalommal ellátott regiszterekkel?
A válasz nagyon triviális:
- Ahogy a fentiekben már volt szó róla - a numerikus érték megadása mezőbe vagy valamelyik függvény inputmezőjébe rakhatjuk.
Ezt a következő módon hajthatjuk végre:
Előszöris válasszuk ki a második regisztert, amelybe majd az új érték kerül.
Majd ezután tegyük az első regiszter "pii" tartalmát a szinusz függvény input mezőjébe - az argumentumába - a következő módon:
Keresd meg a függvények és állandók menüponton belül a szögfüggvényeket.
A szögfüggvények között van egy menüpont, ami arról árulkodik, hogy a szögfüggvények fokban vagy radiánban várják az adatot. Az alapértelmezés fok, így elsőként jobbnyíllal állísd át radián üzemmódba a kalkulátort. Ezután le-felnyíllal keresd meg a szinusz függvényt, s válaszd ki jobbnyíllal. Ne írj be semmit, hanem nyomd meg az escape billentyűt. A kalkulátor észreveszi, hogy üresen hagytad a kiválasztott függvény inputmezőjét, s feltételezi, hogy valamelyik memória mező tartalmát szeretnéd belerakni. Ezért megjeleníti a memória regisztereket, s a szokásos módon tudsz közülük választani. A kiválasztott memóriamezőt a jobbnyíl hatására teszi az input mezőbe.
Nézd meg a memóriaváltozók között, hogy mi lett a feltöltött második memóriaváltozó neve!
Könnyen belátható, hogy memóriaváltozók segítségével függvények értékét adhatod más függvények bemeneti - input - értékének, s időnként végezhetsz néhány alapműveletet is.
Bonyolult egymásbaskatujázott függvények között tudsz alapműveleteket végezni.
Hogyan
 tudsz normál alakos számot megadni?
1.1e25
Ez azt jelenti, hogy 1.1 szorozva 10|25 hatvánnyal.
Az ilyen formulát nyugodtan használhatod szám megadásakor.
A kitevő természetesen negatív is lehet.
Figyelem! A nagy számokkal való számolást tanácsos normálalakos formában végezni, különben a kalkulátor használata korlátos. A korlátosság egyrészt a számítási pontosságra vonatkozik, másrészt lényegében nyomonkövethetetlen a számok értékének alakulása.

Tizedes számok beírásához inkább a tizedesvesszőt használd, mert akkor a vesszőt követően nem kell kitenni ismét a számjelet.

Mi van, ha elfelejtettél memóriaregisztert a művelet előtt kiválasztani tárolás céljából? Semmi gond! Utólag is kiválaszthatod a memóriaregisztert, s az <Eredmény> főmenü menüpontja kiválasztása hatására az előző művelet eredménnyel együtt belekerül.
Figyelem! A kalkulátor alaphelyzetben 4 tizedesjegyig számol. Ez azt jelenti, hogy ha a végeredmény több tizedes esetén jelenne csak meg, akkor a tizedesjegyek számának növelése nélkül eredményül a kerekítés miatt természetesen nullát kapunk. Hasonló a helyzet azoknál az állandóknál, amelyek értéke jóval kisebb annál, minthogy 4 tizedes jegy figyelembevételével ábrázolhatók lehetnének.
Még egy fontos dolog!
Lényeges szerepe van a zárójeleknek. Ezeket a kalkulátor saját maga kezeli, mindenhová kirakja, ahol fontosak. Viszont hallani csak akkor fogjuk, ha a kivétel szótárból kivesszük őket.

Jó tapasztalatszerzést!
