Ebben a szövegfájlban a hárommal való oszthatósági játék némileg hevenyészett használati utasítását találod.
A használati utasítás szövegét a nyilak segítségével olvashatod el, a lépésmódváltóval folyamatos üzemmódra váltva a lefelé nyíl végigolvassa a szöveget. A szerkesztőből kilépő gombbal térhetsz vissza a programba és folytathatod a játékot.
A játék azon alapul, hogy kapsz egy valahány számjegyű számot, amihez a menüből általad választott számjegyet a program a szám jobb szélére hozzátapasztja. Ez azt jelenti, hogy mondjuk egy kétjegyű számból háromjegyűt csinálhatsz. Ha pl. a kétjegyű szám 25, és kiválasztod a menüből a kettes számjegyet, jobbnyíllal hozzátapasztod, akkor 252-t kapsz. Ezután a program megvizsgálja, hogy az így létrejött szám osztható-e hárommal. Ha igen, akkor piros pontot kapsz, ha nem, akkor feketét.
Bárhogyan is legyen, ilyenkor a program leveszi a bal szélső számjegyet, és a jobb szélre véletlenszámgenerátorral tesz maga egy újat, így aztán az általad fabrikált szám számjegyei elcsúsznak balra. Egy körben tíz ilyen menet van, amiben a számjegyek siftelődnek balra.
A kör végén megnézi a program, hogy hány piros és fekete pontod van, ha legalább 50 %-os a teljesítményed, akkor tovább enged a következő számjegyszintre, tehát ha eddig kétjegyű számokat kellett kiegészítened, akkor ezután már háromjegyűeket kapsz.
A játék az egyszámjegyes szinttel indul, ilyenkor minden menetben teljesen kiszaladnak a számjegyek, azaz mindig hallasz egy számjegyet, amihez aztán hozzátapasztasz egy másikat.
A játék jelenleg maximum 8 számjegyszintig megy el, onnan jó teljesítmény esetén nem lép tovább a kilences szintre, hanem ismétli a nyolcas szintet.
A menüben találsz következő szintre lépés menüpontot, ezzel bármikor önként feljebb mehetsz egy szinttel, ilyenkor az adott szinten elért eredményed törlődik, visszafelé lépés ebben a változatban nincs.
 Ha véletlen nem hallottál egy számbemondást, vagy nem tudtad megjegyezni minden számjegyét, akkor a "szám ismételt bemondása" menüponttal újra bemondathatod.
Még nincs kiköszörülve a játéknak az a gyengesége, hogy megengedi a nullával kezdődő számokat, viszont a szám eleji nullákat nem mondja be, tehát ahogy siftelődnek a számjegyek balra, könnyen előfordulhat, hogy az ötszámjegyes szinten háromjegyű számot hallasz, mert a bal szélső két jegye nulla volna. Ez persze a kiértékelést nem zavarja, csak könnyíti a játékos dolgát.
Kellemes időtöltést kíván Márkus Norbert, a program írója.
